**Drošības noteikumi “Pie zirga un jājot”**

Visi instruktora/trenera/nodarbības vadītāja/staļļa īpašnieka/staļļa personāla norādījumi un rīkojumi ir izpildāmi nekvējoties. Noteikumu neievērošanas gadījumā Jūs riskējat ar savu un zirga veselību un dzīvību, kā arī apkārtējo drošību.

Iegaumējiet instruktora un sava zirga vārdu.

**Noteikumi Staļļa teritorijā:**

* Automašīnu vai citu transporta līdzekli novietot teritorijā tam paredzētā vietā. Pārvietošanās staļļa teritorijā ar transportlīdzekli bez Staļļa darbinieka piekrišanas nav atļauta.
* Patstāvīga došanās pie zirgiem bez Staļļa darbinieka klātbūtnes vai atļaujas NAV ATĻAUTA.
* Atkritumus izmest tiem paredzētā vietā. Šķirot atbilstoši norādītajiem konteineriem.
* Labierīcības izmantot norādītajās vietās. (WC)
* Neskaidrību gadījumā zvanīt: tālr.Nr.\_\_\_\_\_\_\_\_\_\_\_\_\_\_\_
* Ievērot Bio drošības noteikumus (ja esi apmeklējis citu stalli, informē staļļa personālu, pilnībā pārģērbies).
* Jāšanas laukumā drīkst atrasties tikai ar treneru vai staļļa darbinieka atļauju.

**Esat atbildīgi par nepilngadīgajām personām:**

* neļaujiet bērniem skriet, spiegt vai skaļi uzvesties zirga tuvumā;
* neatstājiet nepilngadīgas personas vienas zirgu klātbūtnē;
* neļaujiet zirgam tuvoties no mugurpuses.

**Dodoties pie zirga/komunikācija ar zirgu:**

* Pie zirgiem doties tikai ar Staļļa darbinieka atļauju.
* Tuvojoties zirgam - jāpievērš tā uzmanība uzrunājot.
* Tuvoties zirgam tikai no priekšpuses.
* Pret zirgu izturēties mierīgi, konkrēti un pārliecināti, bet ne rupji.
* Zirga klātbūtnē nedrīkst kliegt, bļaut vai apzināti/neapzināti biedēt zirgu.
* Zirgu drīkst cienāt tikai ar Staļļa darbinieka atļauju un zirgam piemērotu cienastu.

**Vedot zirgu pavadā:**

* Vedot zirgu jāatrodas starp zirga galvu un plecu, atrodoties kreisajā pusē.
* Jāuzmanās, lai zirgs neuzkāpj uz kājas.
* Nedrīkst atlaist pavadu - tai vienmēr jābūt rokā, pavadas gals nedrīkst vilkties pa zemi.
* Pavadu NEDRĪKST tīt ap roku.
* Izvedot/ievedot zirgu pa durvīm, pārliecināties, ka tās ir pietiekami plaši atvērtas. Vedot šaurās vietās atrasties zirgam priekšā, lai tas jūs neiespiestu.
* Starp zirgiem ievērot vismaz 3 m distanci, lai priekšējais vai blakus esošais zirgs nevarētu iespert cilvēkam un zirgam.
* Neatstāt zirgu bez uzraudzības.
* Zirga agresijas, izbīļa vai konflikta gadījumā, pavadu atlaist, ja nespējam situāciju kontrolēt, lai sevi nesavainotu.

**Sagatavošanās jāšanai:**

* Piemēroti apavi – slēgta tipa, bez augstpapēžiem (ieteicamais 2cm), neslīdoši.
* Aizsargķiveres lietošana ir OBLIGĀTA visiem!
* Aizsargveste vai muguras sargs (līdz 16 gadiem obligāta patstāvīgā izjādē vai treniņā).
* Jājot nekad nedrīkst tīt vai siet pavadas ap roku, likt ap kaklu, vidukli, utt.

**Jājot ar zirgu:**

* Zirga mugurā kāpt tam paredzētajā vietā pēc staļļa darbinieka norādījumiem.
* Atrodoties zirga mugurā esi mierīgs un nosvērts.
* Rokas jātur zemu, tuvu zirga skaustam vai segliem, lai vajadzības gadījumā pieturētos pie zirga krēpēm vai segliem, bet nekādā gadījumā nedrīkst pavadas strauji raut uz augšu.
* Kāpšļa stīpai jābūt pret kājas mazo pirkstiņu, papēdim nostieptam uz leju. Tas novērsīs kājas iestrēgšanu kāpslī kritiena gadījumā.
* Vienmēr jāievēro distance starp zirgiem vismaz 3 m.
* Ķermenis jājot tiek turēts taisni, skatiens jāšanas virzienā ("cauri" zirga ausīm).
* Jāšanas tempa izvēle tiek izvēlēta un turēta pēc trenera vai staļļa darbinieka norādījumiem.
* Pārģērbšanās/ noģērbšanās zirga mugurā nav atļauta.
* Runāšana pa telefonu zirgam esot kustībā ir aizliegta.
* Sarežģītās situācijā (zaudēta kontrole, zirga sabīšanās, grupā kāds jātnieks nokritis no zirga) jāaptur zirgs, jāsaglabā miers un jaseko trenera/instruktora norādījumiem.
* Kāpt zirgam mugurā stallī vai pārvietoties ar to stallī, u.c. slēgtās telpās ir AIZLIEGTS, jūs varat gūt smagas traumas.
* Kritiena gadījumā obligāti jāatlaiž pavadas un jāpaliek guļot uz zemes, sagaidot palīdzību.

**Nokāpjot no zirga:**

* No zirga drīkst nokāpt tikai ar staļļa darbinieka vai trenera atļauju.
* Vispirms jāizņem abas kājas no kāpšļiem.
* Ķermeni jāpaliec uz priekšu, pagriežamies pa labi, perpendikulāri zirgam un lēnām noslidināmies no zirga.
* Nepieciešamības gadījumā jālūdz blakus esošajām personām pieturēt zirgu vai palīdzēt.

**Jājot apvidū:**

* Zirgiem jāturas vienā līnijā vienam aiz otra vismaz 3m attālumā (caur ausīm jāredz priekšējā zirga pakaļkājas). Neapdzīt priekšā esošos jātniekus. Pārējie zirgi var to uztvert vai nu kā sacensību un sākt paātrināt gaitu, vai arī palikt agresīvi pret citiem zirgiem.
* Nedrīkst jāt tuvu gar kokiem, zem zemu noliektiem zariem, jo zirgs rēķinās tikai ar savu izmēru. Jūs varat savainoties.
* Nedrīkst lauzt vai atliekt traucējošos zarus, jo tie var noraut jātnieku no zirga vai trāpīt aizmugurē esošam jātniekam un zirgam.
* Ja priekšā tomēr ir zars, jācenšas tas apiet vai pieliekties zirgam pie kakla, turoties ar galvu gar vienu kakla pusi, ar skatu uz priekšu. Liecoties taisni pa krēpju līniju, ir risks, ka zirgs, strauji ceļot galvu, var savainot jātnieka galvu.
* Neatļaut zirgam ēst zāli, zarus, lapas izjādes laikā.
* Ja ir nepieciešamība apstāties vai zirgs veic neparedzētas darbības un nevarat kontrolēt situāciju - pārliecinaties, ka jūs redz un dzird nodarbības vadītājs.
* Jājot apvidū noteikti līdzi jābūt uzlādētam mobilajam telefonam (vismaz vienam uz grupu).

**Pasākumos, kur iesaistīts zirgs:**

* Pirms jebkuras darbības, informēt staļļa darbinieku par to, kas plānots pasākumā, it sevišķi, ja tas ietver skaļas skaņas, lielus objektus, plīvojošus apģērbus vai citus zirgu ikdienā neierastus notikumus, piemēram, šampaņieša atkorķēšana, lietussarga atvēršana, u.tml;
* Iepriekš noskaidrot piestaļļa darbinieka, vai zirgs ir piemērots plānotajām pasākuma aktivitātēm.
* Uzmanīties ar nepilngadīgu personu iesaisti, bērni mēdz pārāk satraukties vai visi vienlaicīgi doties pie zirga, tādējādiradot bīstamas situācijas.

Zirgam pateikties vai to paslavēt var ar glāstu un mīļiem vārdiem, vai iedodot kādu kārumu: burkānu, ābolu, kaltētu maizi, cukurgraudu vai speciālo zirgu kārumu. Kārumu sniegšana jāsaskaņo ar staļļa atbildīgo personālu. Dodot zirgam kārumu, pasniedziet to atvērtā plaukstā ar cieši sakļautiem pirkstiem, zirgi kārumus ņem ar lūpām.

**Drošības noteikumu ievērošana ir obligāta visiem!**

Katrs apmeklētājs un jātnieks pats ir atbildīgs par savu veselību, drošību un dzīvību, jājot un atrodoties pie zirga. Par nepilngadīgām personām atbild pavadošā pieaugušā personaDrošības noteikumu apzinātas neievērošanas gadījumā staļļa darbiniekam ir tiesības pārtraukt nodarbību/izjādi vai pasākumu un neatgriezt samaksu.

Datums: \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Paraksts un tā atšifrējums (ja pie zirga dodas nepilngadīgas personas, tad paraksta vecāki vai likumiskie pārstāvji, norādot attiecīgās personas, kas dodas pie zirga, vārdu un uzvārdu).